*Республикалық адвокаттар алқасының төралқасымен бекітілді*

*2016 жылғы 11 наурыз*

*(№ 12 хаттама)*

**Адвокаттардың әлеуметтік және кәсіби құқықтарын қорғау**

**жөніндегі Республикалық адвокаттар алқасының комиссиясы туралы ереже**

1. **Жалпы ережелер**

1. Адвокаттардың әлеуметтік және кәсіби құқықтарын қорғау жөніндегі Республикалық адвокаттар алқасыың комиссиясы туралы ереже (бұдан әрі – Ереже) 2012 жылдың 23 маусымындағы Адвокаттар алқасы делегаттарының Республикалық конференциясымен бекітілген Республикалық адвокаттар алқасы Жарғысының 25-тармағының 14) тармақшасына сәйкес әзірленген және Адвокаттардың әлеуметтік және кәсіби құқықтарын қорғау жөніндегі Республикалық адвокаттар алқасы комиссиясының (бұдан әрі – Комиссия) мақсатын, қызметін ұйымдастыру тәртібін, сондай-ақ өкілеттіктерін айқындайды.

1. Комиссияның мақсаты Қазақстан Республикасындағы және одан тысқары жерлердеегі мемлекеттік және өзге ұйымдарда адвокаттардың құқықтары мен заңды мүдделерін қорғау және өкілдік ету болып табылады.
2. Комиссия өз қызметінде Қазақстан Республикасының Конституциясын, «Адвокаттық қызмет туралы» Қазақстан Республикасының Заңын, адвокаттық қызмет саласындағы Қазақстан Республикасының өзге де заңнамалық актілерін, Республикалық адвокаттар алқасының жарғысын, Адвокаттардың кәсіптік әдебі кодексін, Адвокаттар алқалары делегаттарының республикалық конференциясының, Республикалық адвокаттар алқасы төралқасының шешімдерін, осы Ережені, сондай-ақ адам құқықтары мен бостандықтарын қорғау саласындағы халықаралық құқықтың көпшілік мойындаған нормаларын басшылыққа алады.

**2. Комиссия құрылымы мен регламенті**

1. Комиссия өз қызметін қоғамдық бастауда жүзеге асырады. Комиссия қызметінің жалпы үйлестіруін Республикалық адвокаттар алқасының Төрағасы немесе, оның тапсырмасы бойынша, оның орынбасары жүзеге асырады.
2. Комиссия он бес адвокаттардан тұратын құрамда құрылады.
3. Комиссия мүшелігіне кандидатуралар аумақтық адвокаттар алқалары төралқаларының, Республикалық адвокаттар алқасы Төрағасының және Республикалық адвокаттар алқа төралқасы мүшелерінің дәлелдi өтінішхаттарымен ұсынылады.
4. Комиссия құрамын Республикалық адвокаттар алқасының төралқасы ашық дауыс беру арқылы бекітеді.
5. Комиссия төрағасының кандидатурасы Комиссия мүшелері санынан ашық дауыс беру арқылы Республикалық адвокаттар алқасының төралқасымен бекітіледі.
6. Комиссия қызметінің ұйымдастырылуы мен басшылығы Комиссия төрағасымен жүзеге асырылады.
7. Комиссия отырыстары қажеттілігіне қарай, бірақ үш айда кемінде бір рет Комиссия төрағасымен шақырылады. Комиссия төрағасы Комиссия отырыстарын басқарады.

Кейінге қалдыруға болмайтын жағдайларда Комиссия отырысы Комиссия төрағасымен немесе Республикалық адвокаттар алқасы Төрағасымен немесе Республикалық адвокаттар алқасы төралқасымен шақырылуы мүмкін.

1. Комиссия отырысы Комиссия мүшелерінің жартысынан кем емесі қатысқан кезде құқықты деп есептеледі. Комиссия шешімдері Комиссия мүшелері отырысына қатысушылардың көпшілік дауысымен қабылданады. Шешімдерді қабылдау кезінде Комиссия төрағасы басымдылық құқықтарына ие емес.
2. Комиссия отырысында хаттама жүргізіледі. Хаттаманың көшірмесі Республикалық адвокаттар алқасының төралқасына ұсынылады.

**3. Комиссия өкілеттіктері**

1. Комиссия адвокаттардың немесе адвокатар алқалары төралқаларының Комиссияға тікелей немесе Республикалық адвокаттар алқасының Төрағасымен не оның орынбасарымен адвокаттардың әлеуметтік және кәсіби құқықтарының бұзылуы туралы жеке немесе ұжымдық жазбаша нысанда немесе сканерленген түрдегі электрондық құжат нысанында жолданған өтініштерін қарайды.
2. Комиссия өзіне жүктелген функцияларды жүзеге асыру үшін:
3. келіп түскен өтініштерді қарайды, адвокаттар құқықтарының бұзылуының болғаны не болмағаны жөнінде қорытындыларды әзірлейді және оларды Республикалық адвокаттар алқасының Төрағасына немесе Республикалық адвокаттар алқасы төралқасына қарау үшін жолдайды;
4. Республикалық адвокаттар алқасының төралқасына адвокаттардың немесе адвокаттар алқасының құқықтарын қорғау тәсілдері мен механизмдері туралы ұсыныстар енгізеді;
5. адвокаттың сұрауымен Қазақстан Республикасының заңнамасына сәйкес іске қатысады;
6. адвокатты қорғау бойынша жүргізіліп жатқан жұмыс жөнінде және оның нәтижелері туралы Республикалық адвокаттар алқасының Төрағасына мағлұмат береді;
7. адвокаттардың құқықтарын қорғау жөніндегі мәселелерді бұқаралық ақпарат құралдарында жария ету бойынша шаралар қабылдайды;
8. Республикалық адвокаттар алқасының төралқасына адвокаттар құқықтарының бұзуылуын алдын алуға қажетті іс-шаралар жөнінде ұсыныстар енгізеді;
9. Республикалық адвокаттар алқасының төралқасына адвокаттардың әлеуметтік және кәсіби құқықтарын қорғау жөніндегі мәселелер бойынша құжаттар жобаларын енгізеді;
10. адвокаттардың құқықтарының бұзылуына байланысты істерді қарау тәжірибесін қорытады;
11. адвокаттардың құқықтарын қорғау мәселелері бойынша құқық қолдану тәжірибесін қорытады және Республикалық адвокаттар алқасы төралқасына адвокаттық қызметтiң кепiлдiктерiн реттейтін заңнаманы жетілдіру бойынша ұсыныстар енгізеді;
12. Республикалық адвокаттар алқасы Төрағасының немесе Республикалық адвокаттар алқасы төралқасының тапсырмасы бойынша Қазақстан Республикасының заңнамасына және осы Ережеге қайшы келмейтін өзге де функцияларды жүзеге асырады.
13. Қажетті жағдайларда Комиссия мүшелеріне жүктелген өкілеттіліктерді орындау үшін Республикалық адвокаттар алқасының Төрағасы олардың өкілеттіліктерін растайтын сенімхат береді.

**4. Комиссия төрағасы мен мүшелерінің**

**құқықтары мен міндеттері**

1. Осы Ережемен көзделген өкілеттіліктерді жүзеге асыру үшін Комиссия төрағасы мен мүшелері:
2. адвокаттар құқықтарының бұзылу жағдайларын тексеруге байланысты жеке адвокаттардан түсініктемелер сұратады;
3. Республикалық адвокаттар алқасы Төрағасының тапсырмасы немесе Республикалық адвокаттар алқасы төралқасының шешімі бойынша не өзінің бастамасымен нақты қылмыстық істер немесе әкімшілік құқық бұзшылық істер, не өзге де істер бойынша адвокаттардың құқықтарын қорғау үшін сөз сөйлейді;
4. осы Ереженің 16-тармағының 2) тармақшасымен көзделген  мақсаттар үшін адвокаттың құқықтарын қорғауға қажетті материалдармен Қазақстан Республикасының заңнамасына сәйкес рәсімделген өкілеттіліктері болған жағдайда танысады.
5. Осы Ережемен көзделген өкілеттіліктерді жүзеге асыру кезінде Комиссия төрағасы мен мүшелері:
6. Қазақстан Республикасы заңнамасының нормаларын және Адвокаттардың кәсіптік әдебі кодексін сақтауға;
7. өз қызметінде адвокатураның ұйымдастырылуы мен қызметiнiң принциптерiн басшылыққа алуға;
8. өз өкілеттіліктерін орындау барысында өздеріне белгілі болған мәліметтерді құпия сақтауға;
9. адвокаттың шағымында көрсетілген әлеуметтік немесе кәсіби құқықтарының бұзылуына байланысты әрекеттердің іс жүзіндегі мән-жайларын анықтау бойынша заңмен тыйым салынбаған кез келген іс-әрекетті орындауға;

5) егер өзінің әлеуметтік немесе кәсіби құқықтарын қорғауға жүгінген адвокаттың мүдделеріне қайшы келетін істің нәтижесінде Комиссия төрағасының немесе мүшесінің жеке мүддесi болған жағдайда осы Ережемен көзделген өкілеттіліктерді жүзеге асырудан бас тартуға міндетті.

18. Комиссия төрағасы Комиссияның жұмысы туралы есебін қорытындылар мен ұсыныстарды қоса Республикалық адвокаттар алқасы төралқасына ұсынады. Комиссияның жұмысы туралы есеп Республикалық адвокаттар алқасы төралқасының отырысында қаралуға жатады. Комиссияның жұмысы туралы есебі Республикалық адвокаттар алқасының веб-сайтында жарияланады.

**5. Қорытынды ережелер**

19. Адвокаттың немесе аумақтық адвокаттар алқасы құқықтарының бұзылу фактісінің жоқ екендігі туралы Комиссия шешіміне Республикалық адвокаттар алқасы төралқасына мүдделі тұлғалармен шешімнің көшірмесі алынған күннен бастап бір айлық мерзімде шағым жасалуы мүмкін.

20. Осы Ереже Республикалық адвокаттар алқасы бекіткен күнінен бастап күшіне енеді.